# venezuelai magyar nyelvű színjátszás

a fővárosban, Caracasban jelentős számú magyar kolónia élt, amely igényelte a m. nyelvű színjátszást. A Dél-amerikai Magyar Színjátszó Társaság gyakran szerepelt Caracasban. 1955-ben a társaság egyik része: Páger Antal, Komár Júlia, Vaszary Piroska vendégszerepelt itt. 1957-ben megnyílt a Magyar Ház, amely 1958-ban Magyar Színjátszó Csoportot hozott létre Erdőssy György, Fröhlich Gyula, Pillér Lajos részvételével. Vaszary Piroska átmenetileg Venezuelában telepedett le, ahol 1959-ben színtárs.-ot alapított. Caracasban nagy sikerrel mutatta be fivére, Vaszary János Jaj, a mama! c. művét.