# Kis Színház

(1947–1949): Bp.-en, a Rottenbiller u. 20–22. sz. alatt 1947. nov. 4-én nyílt színház. Ig.-ja Galamb Sándor volt. Műsorán katolikus szellemiségű szm.-vek (Lavery: Az Úr katonái, Paolieri: A mennyei láng) és vj.-ok (Murger: A nyolcadik pont) szerepeltek. Társ.-ának ismertebb tagjai: Toronyi L. Imre, Vörösmarty Lili, Harasztos Gusztáv, Boray Lajos, Galamb György, Csadó Pál, Tallós Endre, Jancsó Adrienne, Sármássy Miklós, Gazdy Aranka. Utolsó bemutatójukat 1949. aug. 13-án tartották.