# Innocent Vincze Ernő

(Bp., 1903–Bp., 1978. jún. 1.): drámaíró, librettista, dalszövegíró, dramaturg. Egyetemi tanulmányait után színházi és zenekritikákat publikált a Budapesti Hírlapban és az Újságban. 1924-ben Innocent Vincze irányította Hasenclever Antigonéjának kísérleti szabadtéri előadását a Margitszigeten. Ezután 1931-ig különböző kabarék számára – Apolló, Papagáj, Clarus, Komikusok Kabaréja stb. – írt, főként Hetényi-Heidelberg Albert zenéjére dalszövegeket. A harmincas években mutatták be drámáit az Új Színházban, a Kamaraszínházban és a Vígszínházban. 1940-ben Innocent Vincze fordításában játszotta a Nemzeti Színház Sh. Minden jó, ha jó a vége c. darabját. 1941-ben az Operaház számára fordította le Rossini Tell ilmosának szövegét. Innocent Vincze 1949-től 1964-ig a Fővárosi Operettszínház zenedramaturgja volt. Ezalatt több önálló művét tűzték műsorra. 1964-ben a Szegedi Szabadtéri Játékokon mutatták be Vidróczki c. daljátékát Farkas Ferenc zenéjével. Zsákutca (1931); Ketten a hintán (1933); Vadmadár (1940); Tavaszi keringő (Kállai I.-nal, 1957); Vők iskolája (Farkas F. zenéjével, 1958); A Tündérlaki lányok (Szirmai A. zenéjével, 1963).