# Pusztai Péter

(Szolnok, 1927. okt. 16.– ): színész. 1947–1949 között a Gertler-féle színiiskolába járt, 1954-ben kapott a főiskolai végzettséggel egyenértékű oklevelet. 1951-től 1954-ig a szolnoki Szigligeti, 1954-től 1955-ig az Állami Faluszínház, 1955–1958 között a kaposvári Csiky Gergely, 1958-tól 1962-ig az egri Gárdonyi Géza, 1962-től 1965-ig a Jókai, ill. Thália, 1965–67-ben a kaposvári Csiky Gergely Színház, 1967–1974 között a Honvéd Művészegyüttes, 1974-től 1976-ig a győri Kisfaludy, 1976-tól 1988-ig, nyugdíjazásáig a szolnoki Szigligeti Színház tagja volt. A zenés műfajban jártas, jól mozgó táncoskomikus volt, később kis karakterszerepek hiteles megformálója. F.Sz. Jaques (Sh.: Ahogy tetszik); Viktor (Hubay M.–Vas I.–Ránki Gy.: Egy szerelem három éjszakája); Petey (Pintér: Születésnap); Sírásó (Sh.: Hamlet); Miller (Schiller: Ármány és szerelem); Morawski (Márton L.: Kínkastély).