# Erdős János

(Pécs, 1812–Székesfehérvár, 1842. jan. 21.): színész, rendező, színigazgató. Első adatunk 1833-ból van róla. Ekkor a Kassáról Budára érkezett társ. tagja, de a Várszínházba nem szerződtették. Vándorszínész maradt haláláig. A Nemzeti Színházban 1840-ben és 1841-ben vendégként lépett fel. Tapasztalatait rend.-ként is hasznosította. 1840-ben Pécsett az operát is játszó egy. ig.-ja volt. Elsősorban komikusként kedvelték, de játszott intrikusokat is. F.Sz. Keserű (Kotzebue: Embergyűlölés és megbánás); Lombai (Kisfaludy K.: Csalódások); Csiriz (Nestroy: Lumpáci vagabundus); Bins (Bäuerle: Aline); Perin (Moreto–West: Donna Diana); Gubetta (Hugo: Borgia Lucretia).