# Maleczky Vilmos

(Kuzniki, 1845. jún. 6.–Bp., 1924. ápr. 29.): énekes (bariton). Lengyel származású. Hans von Bülow tanítványa volt. A külföldi operaházak után 1872–88-ban a Nemzeti Színház, majd az Operaház tagjaként Erkel Ferenc operáinak valamennyi hősbariton szerepét elénekelte, és a nemzetközi repertoárból is jelentős részt vállalt. Énekpedagógusként is jelentős volt. Felesége, Ellinger Jozefa énekesnő volt. F.Sz. Luna (Verdi: A trubadúr); Valentin (Gounod: Faust).