# Budapest Táncegyüttes

a magyar táncfolklór színpadi interpretálására 1958-ban alakított hivatásos előadóegyüttes. Összetétele – 10–12 pár táncos, 8–10 tagú vonószenekar – kezdettől a kis vagy közepes méretű előadóterekre tette alkalmassá. Első műv. vez.-je 1971-ig Molnár István volt. Irányításával a tánckar a m. táncfolklór különböző stilizáltságú áttételeit mutatta be, Kapuvári verbunk és csárdás, Dobozi csárdás és a népszerű Magyar Képeskönyv c. szvit. A hatvanas évek első felében jelentősek azok a Molnár kor.-k, amelyek Liszt Ferenc, Bartók Béla és Kodály Zoltán zeneműveinek ihletésére születtek (II. Magyar rapszódia; Allegro barbaro; Magyar képek; Marosszéki táncok). Az évtized második felében a Budapest Táncegyüttes intenzíven bekapcsolódott a különböző idegenforgalmi előadássorozatokba, de a hetvenes években, Simon Antal és Kricskovics Antal irányításával és koreográfiáival újból felhívta magára a művészeti közélet figyelmét. A Budapest Táncegyüttes könnyen mobilizálható társ., ezért a m. és az európai, valamint a közel-keleti és a dél-amerikai színpadokon kívül az USA-ban, India, Indonézia és Vietnam előadóterein is vendégszerepelt. 1992-től műv. vez.-je Zsuráfszky Zoltán.

BUDAPEST TÁNCEGYÜTTES