# Rab Edit

(Csabrendek, 1930. máj. 30.– ): színésznő. Pályáját előadóművészként kezdte 1959-ben, 1971-től 1989-ig az Irodalmi Színpad, ill. Radnóti Miklós Színpad (Színház) tagja volt. Nemcsak színésznőként vett részt a színház életében, hanem irodalmi összeállításokban előadóként is fellépett, valamint szerkesztő és rendezőasszisztens is volt. F.Sz. Telefonos kisasszony (Stehlik: A bizalom vonala); Tóthné (Görgey G.: Ünnepi ügyelet); Jäsche asszony (Kross: Mint a villámcsapás); Ilonka néni (Bächer I.: Oszkár); Szerény hölgy (Molnár F.: Úri divat).