# Nemzeti Színházi Múzeum

(1925–1945): a Vallás- és Közoktatásügyi Minisztérium 1925-ben Hevesi Sándor javaslatára elrendelte a Nemzeti Színházi Múzeum megszervezését. A gyűjtemény gondozásával Pataki József színművészt bízták meg, aki színháztörténettel is foglalkozott. Nagyobb kiállítást 1937-ben a Nemzeti Színház fennállásának 100 éves évfordulóján az Iparművészeti Múzeumban rendeztek a Nemzeti Színházi Múzeum anyagából. A II. világháború alatt az ereklyék nagy része megsérült, megsemmisült. A megmaradt töredék az OSZK Színháztörténeti Tárában és az Országos Színháztörténeti Múzeumban található. – Ir. A 100 éves Nemzeti Színház emlékkiállítása (katalógus, 1937); Cenner M.: A Nemzeti Színház egykori ereklyetára az Országos Színháztörténeti Múzeumben (in: Theatrum, 1962).