# Szentes János

(Pest, 1862–?): színész. 1879. okt. 1-jén kezdte pályáját a Népszínházban. 1880-tól Balogh Lajos, 1883–1886 között és 1891-től Krecsányi Ignác, 1887-ben Pesti-Ihász Lajos, 1889–90-ben Valentin Lajos, 1897–1899 között Komjáthy János társ.-ával lépett fel, leginkább Debrecenben. 1900-tól a Városligeti Színkör tagja volt, itt ünnepelte 1904-ben 25 éves jubileumát. 1906-ban Sátoraljaújhelyre, 1908-ban Nyitrára szerződött. 1909–1911 között és 1912-ben Kecskeméten játszott, közben az újpesti Népszínházba kapott meghívást. 1913-ban nyugalomba vonult.