# Sarkadi Aladár

(Bp., 1874. márc. 26.–Bp., 1949. dec. 15.): színész, komikus. 1893-ban 4 hónapig volt a SzAk növendéke, de mint tehetségtelent, elbocsátották. 1892-ben Győri József daltárs.-ával lépett a színipályára. Különböző társ.-ok tagjaként az ország csaknem valamennyi nagyobb városában fellépett. 1896–97-ben Debrecenben, 1898-ban Óbudán játszott, 1899–1900 között jelentős vidéki társ.-ok szerződtették Pozsonyba, Kecskemétre, Debrecenbe, 1902–04-ben Aradra. 1904-től bp.-i színpadokon játszott. 1946-ban a Béke Színház és a Fővárosi Operettszínház színpadán szerepelt. Állandóan játszott Lakner Artúr gyermekszínházában. 1945–46-ban a Népvarietében lépett fel. 1947-ben a Medgyaszay Színház színpadán szerepelt. Főként humoros epizódfigurákat alakított. F.Sz. Fridolin (Duval: Zenebona); Wallakeövy Ármin (Ábrahám P.: Az utolsó Verebély lány); Ödön (Szenes B.: Az alvó férj); Wallenstein (Kálmán I.: Tatárjárás).