# Mezei Vilmos; Feldner

(Zirc, 1821. jún. 11.–Bp., 1902. márc. 19.): énekes (bariton, tenor). 1841-ben Kassán, majd Szegeden kezdte meg működését Komlósy Ferencnél. Hamar lett kardalosból szólista, de élete végén vissza kellett a karba állnia, hogy megélhetését biztosítsa. F.Sz. Rigoletto (Verdi); Guido (Donizetti: Gemma di Vergy).

M.A. 1844–45: Kilényi Dávid; 1846–49: Gócs Ede; 1850–59: Havi Mihály és Szabó József, közben 1852–53: Kaczvinszky János; 1860–61: Ressler István; 1861–81: Debrecen, Győr, Kolozsvár, Kassa, Székesfehérvár: 1881–84: Gerőffy Andor.