# Lendvai Andor

(Vác, 1901. máj. 20.–Bp., 1964. máj. 13.): énekes (bariton). Tanulmányait a Zak-n Sik József növendékeként végezte. Később Bécsben, Milánóban és Münchenben folytatta tanulmányait Fritz Wolff, Fritz Feinhals irányításával. 1934–1961 között az Operaház magánénekese volt. Nagy sikerű turnékon vett részt Bécsben, Luzernben, Olaszország számos városában, Münchenben és Moszkvában. Egyike volt a legjobb karakterbaritonoknak. Wagner-szerepekben aratott nagy sikereket, amihez hozzásegítette különleges színészi adottsága is. A Zak tanára volt. Érdemes művész (1961). F.Sz. Alfio (Mascagni: Parasztbecsület); Mefiszto (Gounod: Faust); Tonio (Leoncavallo: Bajazzók).