# Gerendás Güttler Vera

(Bp., 1932. máj. 15.– ): színésznő. 1947-ben érkezett szüleivel Argentínába. Édesapja Gerendás Güttler Antal filmproducer volt. Eszenyi Olga és Cselle Lajos tanította a színészetre. 1948-tól 1967-ig, Chilébe költözésükig játszott eleinte kisebb, később jelentősebb szerepeket a Dél-amerikai Magyar Színjátszó Társaságnál, majd Hajmássy Miklós társ.-ánál Buenos Airesben. F.Sz. Adrienne (Coward: A márkiné); Elvstedné (Ibsen: Hedda Gabler); Sata (Németh L.: Villámfénynél); Dorothy (Maugham: Kenyérkereső); Kató (Bókay J.: Hazudj nekem!).