# Tarján Aladár; Starek

(Bp., 1878. márc. 10.–?): színész, színigazgató. Rákosi Szidi színiiskoláját végezte el 1898-ban. 1905-ben szerepelt a Thália Társaság egyik előadásán. Általában nem volt állandó szerződése. 1907–1908-ban Halmay Imre társ.-ával járta az országot, 1919-ben a Várszínházban játszott. 1920-tól 1925-ig vidéken színig. volt. Rendszerint alföldi kisvárosokban (Kistelek, Soltvadkert, Kiskőrös), 1924–25-ben Sárospatakon tartott előadásokat. Ezután neve nem bukkan fel. Prózai művek főszerepeit alakította. F.Sz. A színész (Molnár F.: A testőr); Az ördög (Molnár F.); Baracs Imre (Gárdonyi G.: A bor).