# Stella Adorján

(Középlak, 1897. jan. 30.–Bp., 1967. aug. 26.): író, újságíró, műfordító. Iskolai tanulmányait Nagyváradon és Kolozsvárott végezte. 20 éves korától előbb vidéken, majd a fővárosban volt újságíró. Színházi cikkeket és kritikákat is írt. Eredeti színjátékai mellett számos fordítását is játszották a színházak. Sikeres kabarészerző volt. Drámái: A pesti lány (Lakatos L.-val, 1926); Lámpaláz (1931); Méltóságos asszony (Békeffy I.-nal, 1935); Jöjjön elsején (Békeffy I.-nal, 1936); Holnap ágyban marad (1937); Az angol bank nem fizet (Békeffy I.-nal, 1939); Janika (Békeffy I.-nal, 1946). Fordításai: Berr–Verneuil: A szombatesti hölgy (1927); Coward: Vidám kísértet (1947); Priestley: A váratlan vendég (1947).