# Bajthay Gabriella

(?, 1917. jún. 1.– ): színésznő. 1940–1943 között magánszíniiskolát végzett Erdélyben, majd a Kolozsvári Nemzeti Színházhoz került. 1953-ban egy évadot a győri Kisfaludy, három évadot a Békés Megyei Jókai Színházban, két évadot pedig a kecskeméti Katona József Színházban töltött. 1959–1962 között az egri Gárdonyi Géza Színház tagja volt. Szerepformálását a könnyedség és a kifinomult előadásmód jellemezte. F.Sz. Szaffi (ifj. J. Strauss: A cigánybáró); Leila (Huszka J.: Gül Baba); Iluska (Kacsoh P.: János vitéz); Siebel (Gounod: Faust); Lola (Mascagni: Parasztbecsület); Violetta (Kálmán I.: A montmartre-i ibolya).