# Foliès Caprice

a Károly kaszárnya félemeletén 1871-től működött a Carlé fivérek mulatója, átmenet az orfeum és a zenés kávéház között. A társ. lelke Somossy Károly volt, aki önállósította magát a Beleznay Kertben, s ez bukásukat jelentette. Ámor Terem néven új varieté nyílt, de ezt a rendőrség 1889-ben bezáratta. Ekkor Oroszy Henrik átalakíttatta, s Foliès Caprice néven megnyitotta mulatóját. Caprice álnéven írt kis komédiái (Jokel Geiger, Cyrano de Bergerac, a hétszázszor játszott Kalábriász parti) óriási sikert arattak. Itt kezdte pályáját Steinhardt Géza és Rott Sándor. 1898-ban Oroszy társult Leitner Henrikkel és Keleti Hermannal, s átköltöztette a mulatót a Révay u. 18. sz. alá. A főrend. Steinhardt Géza lett, aki bohózatokat is írt. A műsor nyelve már fele arányban m., s ez Rott Sándor érdeme. Fellépett Jürgens Vilmos, Schönberg, Türk Berta. A kor neves művészei látogatták. Télikertje a Casino de Paris volt. – Ir. A mulató Budapest (Szerk. Lenkei H., 1896); Gundel I.–Harmath J.: A vendéglátás emlékei (Bp., 1979).