# Liebhardt Lujza

(Sopron, 1828. júl. 31.–London, 1899. febr. 21.): énekesnő (szoprán). Bécsben Gentiluomo tanítványa volt, 1843-ban, szülővárosában lépett színpadra, majd Bécsben, Kasselban, Londonban és Amerikában aratott sikereket. Elsősorban Mozart-énekesnőként nyújtott kiemelkedő alakításokat. Vendégként többször szerepelt a Nemzeti Színházban. 1852-ben Erkel Ferenc betétszámot írt számára a Báthory Mária c. operában. F.Sz. Márta (Flotow); Susanna (Mozart: Figaro házassága).