# Marsi Gizi

(?, 1900 nov. 10.–?): színésznő. Az Országos Színészegyesület színiiskolájában végzett, és Debrecenben, Heltai Jenő társ.-ánál kezdte pályáját 1920-ban. Innen Szatmárnémetibe került, majd az 1923–24-es évadban Kolozsvárott Janovics Jenő társ.-ában vette kezdetét egész pályafutásának leghosszabb és legszebb szakasza. Az 1927–28-as évadban nyolcvan alkalommal lépett színpadra főszerepben. 1928–1934 között a nagyváradi színháznál is játszott. A különböző drámák lírai hősnőit változatos eszközökkel és nem mindennapi találékonysággal keltette életre. F.Sz. Tóth Mari (Mikszáth K.: A Noszty fiú esete Tóth Marival); Júlia (Sh.: Rómeó és Júlia), valamint Pottler: Trilby, Fényes S.: Csöppség, Conners: Fruska, Földes I.: Terike c. darabok címszerepei.