# Miklósy Imre

(Kolozsvár, 1901. márc. 1.–Bp., 1937. jan. 18.): színész, színigazgató. 1918-ban apja, Miklósy Gábor társ.-ában kezdte pályáját, ahol 8 évet töltött. Egy évadot Mariházy Miklós egy.-ében is játszott. 1927-ben színig.-i engedélyt kapott. Kisebb állomások mellett 1927–1937 között Újpesten, 1927–32-ben Kispesten, 1927–1930 között Veszprémben, 1930–36-ban Kecskeméten, 1931–1936 között Szolnokon, 1933–1935 között Békéscsabán tartott előadásokat. Jellemszerepeket alakított. F.Sz. Tiborc (Katona J.: Bánk bán); Zuboly (Sh.: Szentivánéji álom); Szörényi (Herczeg F.: Ocskay brigadéros).