# Kónya Lajos

(Mezőcsávás, Románia, 1939. jún. 5.– ): operaénekes (bariton). A bukaresti konzervatóriumban végzett 1967-ben. 1966–1971 között a bukaresti Román Opera, 1971–1980 között a kolozsvári Magyar Opera tagja volt. 1974-től többször fellépett Grazban, vendégszerepelt Bulgáriában, Jugoszláviában, Olaszországban, Franciaországban, Németországban, az Egyesült Államokban, 1973–1977 között több ízben a Margitsziget színpadán. Jelenleg a Vereinigte Bühnen (Graz) tagja. Klasszikus bariton szerepekben aratta sikereit. F.Sz. Amonasro (Verdi: Aida); Renato (Verdi: Az álarcosbál); Luna gróf (Verdi: A trubadúr); Posa márki (Verdi: Don Carlos); Marcello (Puccini: Bohémélet); Scarpia (Puccini: Tosca); Tiborc (Erkel F.: Bánk bán); Hunyadi László (Erkel F.).