# Balikó Tamás

(Miskolc, 1958. aug. 25.– ): színész, rendező, színházigazgató. 1981-ben végzett a SzAk színész szakán. A Pécsi Nemzeti Színházhoz szerződött, amelynek 1987-ig volt a tagja. Felvételt nyert a SzAk rendező szakára is, ahol 1990-ben kapta meg a diplomát. 1991-ben Cserhalmi Györggyel megalapították a Labdatér Teátrumot. A fiatal rendezőnemzedék egyik kiemelkedő egyénisége. Rendezéseit határozott elképzelés, biztos színészvezetés jellemzi. Színészmesterséget tanít a SzAk-n. 1993-tól a Pécsi Nemzeti Színház ig.-ja. F.Sz. Haudy (Lenz: Katonák); Robert Hand (Joyce: Számkivetettek); Viktor (Vitrac: Viktor avagy A gyermekuralom); Asztrov doktor (Csehov: Ványa bácsi); Kittel (Sobol: Getto); F.R. Teljes napfogyatkozás (Hampton); A kék madár (Maeterlinck); Kakukkfészek (Kesey–Wasserman); A nép ellensége (Ibsen); Utazás az éjszakába (O’Neill); Számkivetettek (Joyce); A büntető kéz (Walker).