# Vujkov Géza

(Szabadka, 1905–?, 1984): színész. Pályáját Szabadkán az 1945-ben megalakult Horvát Népszínház tagjaként kezdte, majd amikor létrejött a Magyar Népszínház, kérte áthelyezését a m. együttesbe. Jól énekelt és táncolt, ezért sokat szerepelt zenés darabokban, operettekben, de voltak prózai és főleg komikus alakításai is. Mintegy százötven szerepet játszott m. és horvát társulatnál. 1963-ban vonult nyugállományba. F.Sz. Korláth gróf (Szirmai A.: Mágnás Miska); Gombos gazda (Sulhóf J.: Kidőlt a májusfa); Kerekes Ferkó (Kálmán I.: A csárdáskirálynő).