# Nizsinszky-Márkus Tamara

(Bécs, 1920. jún. 14.– ): színésznő. Václav Nizsinszky és Pulszky Romola leánya, Márkus Emília unokája. A SzAk-t 1941-ben végezte el. 1941–1944 között a Nemzeti Színházban játszott. 1946–47-ben a Vígszínház tagja volt. 1948-tól 1950-ig a rádióban bemondóként, majd az Állami Bábszínházban bábszínészként dolgozott. 1957-ben Kanadába települt át, ahol bábszínészettel próbálkozott. Jelenleg az USA-ban könyvtáros. Fiatal leányszerepeket formált meg. F.Sz. Mariska (Szigligeti E.: Liliomfi); Boriska (Tóth E.: A falu rossza); Esztike (Szigligeti E.: A mama).