# Joó Rózsi; Rozália

(Makó, 1900. dec. 10.–Gyergyószentmiklós, 1979. nov. 7.): színésznő. A 30-as években vidéki színtársulatoknál játszott primadonnaszerepeket. Egy ideig visszavonult a pályától, majd az 50-es években – kitelepítettként – Sepsiszentgyörgyre került, ahol az Állami Magyar Színház alkalmazta. A gyergyószentmiklósi öregek otthonában halt meg, Sepsiszentgyörgyön nyugszik. Higgadt, fegyelmezett játékával, magabiztos fellépésével hitelesen ábrázolt idősebb nőket. F.Sz. Millerné (Schiller: Ármány és szerelem); Zsófi (Sütő A.: Tékozló szerelem).