# Egri Zsuzsanna

(Bp., 1926. febr. 18.– ): táncosnő, koreográfus, pedagógus. Az Állami Táncművészeti Iskolában Nádasi Ferenc és Berczik Sári növendéke, s miután mind a balett, mind a modern tánc érdekli, mindkét területen további tanulmányokat folytatott Nyugat-Európában és az USA-ban. 1946-ban Bp.-en mutatkozott be szólóestjével, majd Milánóba került és különböző egy.-ekben lépett fel. Iskolát alapított, mely ma is működik Torinóban. Koreografált az Olasz Televízió számára is, különböző egy.-eknek, tagja az UNESCO Táncbizottságának. Vercelli-díjas (1956), Positani-díjas (1969). – Ir. Szöllősi A.: E. Zs. (Táncművészeti Értesítő, 1970).