# Delly Julis; Schmidt Julianna

(Heves, 1874. aug. 26.–?): színésznő. 1895-ben Szegeden lépett először színpadra Makó Lajos társ.-ánál. Éveken át működött Krecsányi Ignác, majd Janovics Jenő együttesében mint énekesnő. Baleset következtében kellett lemondania a színészetről. Fia, Delly Ferenc a vidéki és fővárosi színészet egyik legismertebb tagja. F.Sz. Zsuzsi (Gaál J.: A peleskei nótárius); Alba Margit (Csiky G.: A nagymama); Fatime (Verő Gy.: A szultán); Tanítóné (Zilahy L.: Süt a nap).

M.A. 1895–96: Makó Lajos; 1896–1900: Krecsányi Ignác; 1902–05: Janovics Jenő; 1905–08: Bihari; 1910–13: Palágyi Lajos.