# Jánó János

(Gyimesközéplok, 1930. ápr. 15.– ): színész. 1954-ben végzett a marosvásárhelyi Szentgyörgyi István Színművészeti Intézetben, Temesvárra szerződött. Széles skálájú színész, változatos jellemformáló készséggel. Alakításait nagyfokú bensőségesség jellemzi. Legnagyobb sikereit ízes népi figurák megelevenítésével aratja. F.Sz. Luka (Gorkij: Éjjeli menedékhely); Kányai (Szigligeti E.: Liliomfi); Kuligin (Osztrovszkij: Vihar); Molnár (Hacks: A sanssouci molnár); Tiborc (Katona J.: Bánk bán); York hercege (Sh.: II. Richárd).