# Menczel Róbert

(Karancsalja, 1947. dec. 29.– ): díszlet- és jelmeztervező. A Budapesti Műszaki Egyetem Építészmérnöki Karán kezdte tanulmányait, majd az Iparművészeti Főiskolán folytatta, s belsőépítészként végzett 1982-ben. 1981–1982 között a Szegedi Nemzeti, 1982-től 1985-ig a zalaegerszegi Hevesi Sándor, 1986–1987 között a veszprémi Petőfi, 1988-tól 1990-ig a kaposvári Csiky Gergely Színház tagja volt. Ezt követően a zalaegerszegi Hevesi Sándor Színház vezetőtervezője lett. Fővárosi – Vígszínház, Radnóti Miklós Színpad, Rock, Magyar Állami Operaház – színházaknak is tervezett. Expresszív, posztmodern térépítkező. F.T. Madách I.: Az ember tragédiája; Wagner: A bolygó hollandi; Sh.: Othello; Wilde–Várkonyi M.: Dorian Gray; Háy Gy.: Appassionata.