# Komáromy Ida

(Kassa, 1836. dec. 6.–?): színésznő. Komáromy Sámuel és Szilvási Eszter lánya. Már gyerekként megkezdte szereplését édesapja társulatánál. Az 1850-es években Latabár Endréhez szerződött. Másodrendű drámai, vígjátéki és népszínmű színésznő volt. F.Sz. Clarisse (Birch–Pfeiffer: A lowoodi árva), Rózsi (Szigligeti E.: Két pisztoly); Courin (Girardin: Lady Tartuffe). – Öccse, Komáromy László (?–?): operetténekes, komikus. Ő is gyermekkorában lépett először színpadra. Első adataink 1851-ből származnak róla, de ő hivatalosan csak 1861. okt.-től számította színészi működését. Különösen az erdélyi és a délvidéki közönség kedvelt operettbuffója, népszínműénekese volt. Felesége, Erdey Janka szintén operetténekesként és komikaként szerepelt.

M.A. 1941–44 és 1851–54: Győr; 1854–55: Szeged; 1860–61: Arad; 1862: Pápa; 1863: Besztercebánya; 1866–67: Pécs; 1870–71: Arad; 1871–72: Szatmár; 1872–74: Marosvásárhely; 1876–77: Brassó–Marosvásárhely; 1879–80: Szilágyság.