# Krémer Ferenc

(Szatmárnémeti, 1903. dec. 29.–Bp., 1978. ápr. 4.): színész, rendező. 1929-ben lépett színpadra. 1933–1935 között a szegedi színház, 1936–37-ben és 1939–40-ben a Royal Színház, 1938–39-ben Erdélyi Mihály bp.-i színházainak tagja volt. 1945-ben a Budai Kamaraszínházban rendezett. 1952–1972 között az Állami Déryné Színház tagja volt. F.Sz. Főkóstoló (Twain–László A.: Koldus és királyfi); Papa (Kállai I.–Fényes Sz.: Majd a papa); Frank Ede (Bedő I.: Hotelszerelem). F.R. Szedő L.: Szeptember végén.