# Végh Krisztina

(Bp., 1968. júl. 3.– ): táncosnő. Az ÁBI-ben 1988-ban szerzett balettművész-diplomát, azóta az Operaház tagja, magántáncos. Rendkívül szép vonalú klasszikus balerina, akihez azonban a modern balettirodalom szerepei is közel állnak. F.Sz. Myrtha (Lavrovszkij: Giselle); Kiválasztott lány (Béjart: Tavaszünnep); Mab (Seregi L.: Rómeó és Júlia); Heléna (Seregi L.: Szentivánéji álom); Orgonatündér (Róna V.: Csipkerózsika); Hold (Béjart: A hold); Lány (North: A halál és a lány).