# Gyergyai István

(Ungvár, 1898. nov. 10.–USA, 1973. dec. 26.): színész. Rózsahegyi Kálmán színiiskolájából 1926-ban a Nemzeti Színház szerződtette, amelynek 1929-ig volt tagja. 1930–1934 között a Magyar, a Király és a Belvárosi Színház tagja volt, de fellépett a Pesti Színházban és a Terézkörúti Színpadon is. Eleinte sihedereket játszott, majd 1933–34-ben komikus szerepkörre átszerződött a Vígszínházhoz. Kabarékban is szerepelt. Gyakran járt külföldi turnékon, Berlinben, Bécsben, Londonban, Párizsban. 1939-ben feleségével, Kun Magdával Londonba költözött, ahol népszerű táncos-énekes komikus lett. 1941-től Steve Geray művésznéven Hollywoodban filmepizodista volt. 1970-ben látogatott először Mo.-ra. F.Sz. Puck (Sh.: Szentivánéji álom); Kamarás (Herczeg F.: Ocskay brigadéros); Nagy úr (Móricz Zs.: Légy jó mindhalálig).