# Krecsányi Sarolta

(Várpalota, 1849. jan. 26.–Bp., 1908. ápr. 5.): színésznő, énekesnő (alt). Táncosnőnek készült, 1861–1864 között Molnár Györgynél szerepelt a Budai Népszínházban, ahol Jacobi Jakab karmester felfigyelt szép hangjára. Vidéken – Aradon, Pécsett, Debrecenben, Kolozsvárott – elsőrangú operettprimadonna lett. Az 1890-es években külföldön vendégszerepelt. 1899-től 1905-ig a pesti Népszínház tagja volt. Játékát temperamentum, báj és elegancia jellemezte. Egy időben Vizváry Gyula felesége volt. F.Sz. Boccaccio (Suppé); Marjolaine (Lecocq: Kisasszony feleségem); Margó (Lecocq: Kis herceg); Szép Heléna (Offenbach); Királynő (Huszka J.: Bob herceg).

M.A. 1864: Arad; 1865: Pécs; 1866–69: Debrecen–Nagyvárad; 1869: Szuper Károly; 1870: Buda, Szabadka; 1871: Szatmár, és Klein Sámuel; 1872: Szeged; 1873: Kecskemét; 1874: Debrecen–Nagyvárad; 1875: Arad; 1876–78: Kolozsvár; 1878: Arad; 1879–82: Kassa, Debrecen; 1882: Újvidék; 1885: Kassa; 1886–90: Győr–Sopron; 1888: Székesfehérvár.