# Andai Ernő

(Bp., 1900. júl. 22.–Bp., 1979. júl. 4.): színész, rendező, író. A középiskola elvégzése után külföldi tanulmányutat tett. 1921-ben elvégezte a SzAk-t, és a bp.-i egyetemen bölcsészettudományi tanulmányokat folytatott. 1921–1924 között a Vár, 1924–25-ben a Magyar, 1927–28-ban az Új Színház színésze és rend.-je volt. Írt színműveket, operettlibrettókat, regényeket, s fordított is. F.Sz. Rank doktor (Ibsen: Nóra); Tiborc (Katona J.: Bánk bán); Mephisto (Goethe: Faust). F.R. Kaiser: Az elcserélt gyermek; Orbók A.: Fiacskám. F.M.: Hazudj, édes! (1929); Porcellán (1931); A másik (1932); Aranyfüst (1932); Baskircsev Mária (Bálint L.-sal, 1935); Áruház (1936); Harangvirág (1936); Harang és kalapács (1938).