# Szentpétery Aranka

(Királyhelmec, 1933. dec. 9.– ): színésznő. 1953-ban a pozsonyi Állami Faluszínházban kezdett dolgozni, ahol szakmai tapasztalatokra tett szert. 1960-tól a komáromi Magyar Területi Színház művésznője. Színészi repertoárjában a vidám, gyakran könnyelmű, egészséges női ösztönnel rendelkező figurák szerepei vannak túlsúlyban. F.Sz. Tánya (Arbuzov); Vidorné (Dávid T.: Vidor család); Curleyné (Steinbeck: Egerek és emberek); Francia nevelőnő (Mikszáth K.–Malicháková: Szent Péter esernyője); Rebecca Nurse (Miller: A salemi boszorkányok); Maude (Higgins: Maude és Harold).

SZENTPÉTERY ARANKA – Plankenhorst bárónő (Jókai M.: A kőszívű ember fiai)