# Szendrey Ilona

(Bp., 1918. máj. 10.– ): színésznő. A SzAk-n 1938-ban kapott oklevelet, és különböző vidéki társ.-okban játszott. Operettek főszerepeit, majd drámai és zenés darabok jellemszerepeit formálta meg. 1988-ban aranydiplomát kapott. 1971–73-ban a Szegedi Nemzeti, 1977-től a szolnoki Szigligeti Színház tagja. 1980-ban nyugdíjba vonult, de azóta is fellép. F.Sz. Gerda (Locher: Szülők lázadása); Liza (Lehár F.: A mosoly országa); Margit (Gounod: Faust); Nyina Alexandrovna (Afinogenov: Kisunokám); Fruzsina (Molière: A fösvény); Peacockné (Brecht–Weill: Koldusopera); Kate Keller (Miller: Édes fiaim).