# Fenyéri Mór; Peterdi

(Pest, 1857–Bp., 1927. jan. 31.): színész. 1874-ben Szathmáry Károlynál kezdte a pályát, melyet 1908-ban fejezett be. Kitűnő komikus és intrikus volt, szinte minden műfajban szerepelt. Színdarabjai pályadíjakat nyertek, sok művet fordított. F.Sz. Szörényi (Herczeg F.: Ocskay brigadéros); Alain (Feuillet: Egy szegény ifjú története); Günther (Léon: A drótostót); Engstrand (Ibsen: Kísértetek); 1. színész (Sh.: Hamlet); Shylock (Sh.: A velencei kalmár). F.M. A szegedi boszorkány (1893). Felesége: Havasi Szidi (Nagykanizsa, 1865–?, 1943. máj. 13.): komika.

M.A. 1874: Balogh György; 1875: Némethyné Eötvös Borcsa; 1876: Örsy Gusztáv, Temesváry Lajos; 1877: Gerőffy Andor; 1878: Jakab Lajos; 1879–84: Mándoky Béla, Krecsányi Ignác; 1884: Mosonyi Károly; 1885: Bogyó Alajos; 1886–89: Krecsányi Ignác, Mosonyi Károly; 1889–1897: Makó Lajos; 1897–1900: Komjáthy János; 1900–1902: Leszkay András; 1902: Janovics Jenő; 1903: Magyar Színház; 1904: Komjáthy János; 1905–1907: Makó Lajos; 1907: Kövessy Albert; 1908: Mariházy Miklós.