# Szakács György

(Kolozsvár, 1921. okt. 1.–Kolozsvár, 1986. okt. 13.): díszlettervező. Szolnay Sándor festőiskolájában tanult Kolozsvárott, de igazi mestere Varga Mátyás volt. 1946–48-ban a kolozsvári Állami Magyar Színház díszlettervezője. 1948–1958 között a kolozsvári Állami Magyar Opera, majd nyugdíjba vonulásáig a Marosvásárhelyi Nemzeti Színház tagja volt. Közel 300 darabhoz tervezett díszletet, munkáit konstruktivista törekvés jellemzi. F.T. Madách I.: Az ember tragédiája; Sh.: III. Richárd, Rómeó és Júlia, Othello, A makrancos hölgy; Gorkij: Éjjeli menedékhely, Jegor Bulicsov és a többiek, Vássza Zseleznova, Ellenségek, Nyaralók; Feydeau: Osztrigás Mici.