# Németh József

(Solt, 1942. jún. 29.– ): énekes (bariton). 1967–70-ben a leningrádi Rimszkij-Korszakov, majd a moszkvai Csajkovszkij Konzervatórium növendéke. 1976–78-ban Gino Beckinél (Firenze) és Mario Del Monacónál tanult magánúton. 1970–72-ben az Operaház ösztöndíjas magánénekese, 1989-től magánénekese. 1972-től 1989-ig dolgozott Debrecenben, Pécsett, Augsburgban, Grazban és Szegeden. Liszt Ferenc-díjas (1978), Bartók Béla–Pásztory Ditta-díjas (1989), érdemes művész (1990). F.Sz. Amonasro (Verdi: Aida); Nabucco (Verdi); Jágó (Verdi: Otelló); Scarpia (Puccini: Tosca); Marcel (Puccini: A köpeny); Escamillo (Bizet: Carmen); Don Giovanni (Mozart); Figaro (Mozart: Figaro házassága); Telramund Fridrik (Wagner: Lohengrin); Petur bán, Tiborc (Erkel F.: Bánk bán); Gara nádor (Erkel F.: Hunyadi László).