# Komor István

(Baja, 1926. okt. 24.–Bp., 1974. szept. 4.): rendező, színházigazgató. A SzAk elvégzése után 1949-ben Debrecenbe szerződött főrend.-nek. 1950-ben az Ifjúsági, 1951-től a Szegedi Nemzeti Színház, 1953-tól a Petőfi Színház rend.-je lett. 1954-ben Miskolcra, 1955-ben Kecskemétre, 1956-ban Győrbe szerződött. 1957-től ismét a Szegedi Nemzeti Színház, 1969-től a kaposvári Csiky Gergely Színház főrend.-je, 1970-től haláláig ig.-ja volt. Emlékét az 1975 óta évente átadásra kerülő Komor István-emlékgyűrű őrzi. Jászai Mari-díjas (1963). F.R. Goldoni: Két úr szolgája; Molière: A fösvény; Heltai J.: A néma levente; Sh.: Szentivánéji álom; Gorkij: Éjjeli menedékhely; Sartre: Altona foglyai; Schiller: Stuart Mária; Miller: Az ügynök halála; Sh.: III. Richárd; Dürrenmatt: János király; Szuhovo-Kobilin: Tarelkin halála.