# Pásztor János

(Kolozsvár, 1929. jan. 18.–Kolozsvár, 1982. dec. 13.): színész. A Kolozsvári Rádió bemondója volt, majd a Magyar Művészeti Intézetben végzett. 1954-től a kolozsvári Állami Magyar Színház tagja. Drámák és vj.-ok karakterszínésze. F.Sz. Biff (Miller: Az ügynök halála); Kakuk Marci (Tersánszky J. J.); Jerry (Gibson: Libikóka); Talthübiosz (Euripidész–Sartre–Illyés Gy.: A trójai nők); Rezső (Bálint T.: A sánta angyalok utcája); Üstödi Antal (Hunyady S.: Pusztai szél).