# Venczel Valentin

(Zrenjanin, 1952. jún. 17.– ): színész. Az újvidéki Művészeti Akadémián szerzett diplomát 1978-ban, Pataki László osztályában. Az Újvidéki Színházhoz szerződött, ahol kisebb megszakításokkal 1991-ig játszott. 1987-ben egyik alapítója a Topolyai Tájszínháznak. 1991-ben Mo.-ra települt át. F.Sz. Fedotyik (Csehov: Három nővér); Jean (Strindberg: Júlia kisasszony); Heinz (Kroetz: Felső-Ausztria); Patikárius János (Kosztolányi D.–Harag Gy.: Édes Anna); Jasa (Csehov: Cseresznyéskert); Clavigo (Goethe); Ivan Vasziljevics Bunsa (Bulgakov: Iván, a rettentő); Vak Bottyán (Tolnai O.: Paripacitrom).