# Csiszár Imre

(Bp., 1950. nov. 7.– ): rendező, színházigazgató. A SzAk elvégzése után 1975-ben Kecskemétre, majd Szolnokra szerződött. 1979–1988 között a Miskolci Nemzeti Színház műv.-i vez.-je, 1989-től 1991-ig a Nemzeti Színház ig.-ja volt. A társulatépítés és igényes műsorpolitika mellett rendezőként szerepértelmezéseiben fontos helyet kap a mély lelki folyamatok megjelenítése, az élőszó hitele. Jászai Mari-díjas (1982), érdemes művész (1987). F.R. Örkény I.: Vérrokonok; Sh.: Lear király; Ibsen: Peer Gynt; Madách I.: Az ember tragédiája; Enquist: Ének Phaedráért; Arden: Gyöngyélet; Brecht: Galilei élete, A kaukázusi krétakör; Molière: Tartuffe; Vörösmarty M.: Csongor és Tünde.