# Páskándi Géza

(Szatmárhegy, 1933. máj. 18.): író, költő, színműíró. Pályáját újságíróként kezdte 1953-ban. 1957-ben Kolozsvárott politikai okokból hat év börtönre ítélték. 1969-től irodalmi területen kezdett el dolgozni: a Kriterion Könyvkiadó főlektora lett. 1971-ben Mo.-on mutatták be Vendégség c. vitadrámáját, amelyet 1972-ben a Tornyot választok követett. 1974-ben Mo.-ra települt, ahol a Kortárs c. folyóirat munkatársa lett. Ettől kezdve szinte évente mutatták be drámáit. Könyvei: A kettéfűrészelt zongora (1976); A rejtekhely (1977); A távollévők (1977); Kálmán király (1980); A vadorzó (1982); Átkozottak (1984); Lélekharang (1987); A költő visszatér (1988).