# Rátóti Zoltán

(Cegléd, 1960. aug. 19.– ): színész. 1983-ban végzett a SzAk-n. 1983-tól 1989. nov.-ig a József Attila Színház tagja, utána rövid ideig szabadfoglalkozású művész volt. Az 1990–91-es évadra a kaposvári Csiky Gergely Színházhoz szerződött, 1991 ősze óta a Budapesti Kamaraszínház tagja. Vendégként más színházakban is szerepelt. Alkata hősszerelmes, bonviván szerepkörre teszi alkalmassá, de drámai, ill. karakterszerepekben is emlékezetes alakításokat nyújt. Jászai Mari-díjas (1993). F.Sz. Jerry (Pinter: Árulás); Viktor (Zorin: Varsói melódia); Fenek Jenő (Békeffi I.–Stella A.: Janika); Miltenberger (Fassbinder: Fehér méreg); Frank Scarron (Sternheim: Bugyogó); Zakariás (Szakcsi-Lakatos B.–Csemer G.: Cigánykerék). Önálló estje: Párbeszéd sötétben (Csoóri S. műveiből).