# Horkai János

(Keszthely, 1924. ápr. 11.– ): színész. A SzAk-n 1946-ban szerzett diplomát. Ezután a Nemzeti Színházhoz szerződött, melynek örökös tagja lett. 1947–1956 között a SzAk tanára volt. Sokoldalú karakterszínész, számos m. filmben is szerepelt. Jászai Mari-díjas (1966), érdemes művész (1986). F.Sz. Ottó (Katona J.: Bánk bán); Cliff (Osborne: Dühöngő ifjúság); Dobcsinszkij (Gogol: A revizor); Wurm (Schiller: Ármány és szerelem); Lekenczey (Móricz Zs.: Úri muri); Tamás érsek (Márai S.: A kassai polgárok); 11. esküdt (Rose: 12 dühös ember).