# Miskolci Bábszínház

Miskolcon 1947–1949 között egymást követően két bábszínház is működött: a Bod László vezette Művészi Bábszínház és Balogh Sándor Tündérkertje. Előbbi 1947 dec.-ében nyílt meg Fazekas Ludas Matyijával és Arany János A Jóka ördöge c. művének feldolgozásával. Rövid működésüket mindvégig igényes műsorpolitika jellemezte. Balogh Sándor bábszínháza 1948 máj.-ában nyílt meg egy mese-összeállítással. A huszonhárom hónapon át működő színház műsorán Petőfi Sándor, Arany János, Móricz Zsigmond, Gárdonyi Géza, Puskin művei szerepeltek. – Ir. A bábjátszás Magyarországon (1955).