# Baranyi Péter

(?–?): színész, súgó, drámaíró és fordító. 1824-től a székesfehérvári társ. tagja. Velük szerepelt 1825-ben, a pozsonyi országgyűlés alkalmából szerveződött társ.-ban. A Dunántúli Színjátszó Társaságtól átszerződött 1833–35-ben a budai Várszínházhoz. 1837–38-ban a Pesti Magyar Színház tagja lett. Pályáját vándorszínészként folytatta; Kolozsvár, Nagyvárad, Debrecen, Miskolc, Szeged, Kecskemét voltak főbb állomásai. Utolsó adataink szerint 1854-ben súgó volt Aradon. Alkata hősszerelmesi feladatokra predesztinálta, az 1840-es években a kedélyes apaszerepkörre váltott át. Írt két eredeti történelmi drámát is (Eger ostroma, Jarig és Ilderim). Hat, német nyelvből készült ford.-áról tudunk. F.Sz. Bánk bán (Katona J.); Forgách (Birchpfeiffer: Szapáry Péter); Testes (Ziegler: Tréfa és valóság); Ataliba (Kotzebue: Rolla halála).